gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
સરહદે અશાંતિથી બજારમાં તારાજી નિફ્ટી ૯૪૦૦ની નીચે બંધ
You need an iframes capable browser to view this content.
સેન્સેક્સ ૨૦૬ પૉઇન્ટની પીછેહઠમાં ૩૦,૩૬૫ના મથાળે બંધ રહ્યો : માર્કેટ-બ્રેડ્થમાં ભારે નેગેટિવિટી, માર્કેટકૅપ ઘટીને ૧૨૩.૬૦ લાખ કરોડ રૂપિયા થઈ : વિડિયોકૉન ઇન્ડસ્ટ્રીઝનો શૅર દાયકાથી પણ નીચી સપાટીએ, ફાર્મા શૅરમાં નરમાઈ ચાલુ રહેશે
શૅરબજારનું ચલકચલાણું - અનિલ પટેલ
સરહદે વધતી અશાંતિની અસર શૅરબજારમાં પણ વર્તાઈ હતી. સાર્વત્રિક વેચવાલીના દબાણને પગલે બેન્ચમાર્ક સેન્સેક્સ ૨૦૬ પૉઇન્ટ તૂટીને ૩૦,૩૬૫ અને નિફ્ટી બાવન પૉઇન્ટની નબળાઈમાં ૯૪૦૦નું લેવલ ગુમાવીને ૯૩૮૬ની સપાટીએ બંધ રહ્યા હતા. ઉપરાત માર્કેટના આજના ઘટાડામાં રિયલ્ટી અને હેલ્થકૅર - ફાર્મા શૅરની ભૂમિકા મહત્વની હતી. કામકાજ દરમ્યાન સેન્સેક્સ ઉપરમાં ૩૦,૬૧૦ અને નીચામાં ૩૦,૩૧૬ થયો હતો તો નિફ્ટીમાં રેન્જ ૯૪૪૮થી ૯૩૭૦ રહી હતી. સેન્સેક્સના ૩૦માંથી ૨૨ અને નિફ્ટીના ૫૧માંથી ૩૩ હેવીવેઇટ્સ સ્ટૉક ડાઉન હતા જેમાં અદાણી પોર્ટ્સ ૬.૨ ટકા, સિપ્લા ૪.૯ ટકા, સન ફાર્મા ૪.૩ ટકા, બજાજ ઑટો ૩ ટકા, ગેઇલ ૨.૭ ટકા, કોલ ઇન્ડિયા ૨.૩ ટકા, એસબીઆઇ ૧.૮ ટકા, ઓએનજીસી ૧.૬ ટકા, રિલાયન્સ, એશિયન પેઇન્ટ્સ દોઢ ટકા, ડૉ. રેડ્ડીઝ લૅબ, આઇટીસી, લુપિન ૧.૧ ટકા, એનટીપીસી ૧ ટકો, લાર્સન, એચડીએફસી, એચડીએફસી બૅન્ક, ટીસીએસ જેવા હેવીવેઇટ્સ કાઉન્ટર અડધા ટકાની આસપાસ ડાઉન હતાં. તો સામે સુધારે બંધ રહેનાર શૅરમાં મારુતિ સુઝુકી ૨.૭ ટકા, મહિન્દ્ર ૧.૭ ટકા, વિપ્રો ૧.૧ ટકા, તાતા સ્ટીલ, હીરો મોટોકૉર્પ, આઇસીઆઇસીઆઇ બૅન્ક, તાતા મોટર્સ, એચયુએલનો શૅર નજીવો વધ્યો હતો. ભારે નેગેટિવિટી સાથે બીએસઈ ખાતે ૨૧૧૬ શૅર રેડ ઝોનમાં બંધ થયા હતા, જ્યારે માત્ર ૬૦૪ શૅર વધ્યા હતા.
ટકાવારીની રીતે બેન્ચમાર્ક સેન્સેક્સની તુલનાએ બ્ર્રોડર માર્કેટમાં સારી એવી ખરાબી જોવા મળી હતી. સળંગ બીજા દિવસની વેચવાલીમાં મિડ કૅપ ઇન્ડેક્સ દોઢ ટકા ઘટીને ૧૪,૨૪૦ અને સ્મૉલ કૅપ ઇન્ડેક્સ ૧.૯ ટકાની પીછેહઠમાં ૧૪,૭૬૯ના મથાળે બંધ રહ્યો હતો. સ્મૉલ કૅપના ૭૭૨ શૅરમાંથી ૬૬૮ શૅર ડાઉન હતા. બીએસઈ-૨૦૦, ૫૦૦, ૧૦૦ ઇન્ડેક્સ પણ ખાસ્સા ખરડાયેલા હતા. ઑલરાઉન્ડ સેલિંગમાં ઑટો ઇન્ડેક્સને બાદ કરતાં તમામ સેક્ટોરિયલ ઇન્ડાઇસિસ રેડ ઝોનમાં બંધ હતા જેમાં હેલ્થકૅર ઇન્ડેક્સ સૌથી વધુ પોણાત્રણ ટકા અને રિયલ્ટી ઇન્ડેક્સ ૨.૬ ટકા જેટલા તૂટ્યા હતા. ત્યાર બાદ પાવર ઇન્ડેક્સ ૧.૯ ટકા, ઑઇલ-ગૅસ ૧.૪ ટકા, કન્ઝ્યુમર ડ્યુરેબલ્સ, કૅપિટલ ગુડ્સ ઇન્ડેક્સ દોઢ ટકા, ટેલિકૉમ ૧.૪ ટકા, આઇટી, બૅન્કેક્સ, ટેક ઇન્ડેક્સ વત્તાઓછા પ્રમાણમાં નરમ દેખાતા હતા.
અદાણી ગ્રુપના શૅર ભારે પ્રેશરમાં
ગઈ કાલે અદાણી ગ્રુપના શૅર સારા એવા ઘટ્યા હતા. કેરળ ખાતે ૭પરપ કરોડ રૂપિયાના મલ્ટિપર્પઝ સી-પોર્ટ પ્રોજેક્ટ વિશે થયેલા કરારમાં કેરળના હિતની કાળજી લેવાઈ નથી. વિદેશી કન્સલ્ટન્ટે તૈયાર કરેલા પ્રોજેક્ટ રિપોર્ટનું ડ્યુ ડિલિજન્સ થયું નથી. પ્રોજેક્ટની કોસ્ટમાં ભળતો વધારો કરી દેવાયો છે આવા મતલબની સીએજીની ટીકાના પગલે અદાણી પોર્ટ્સનો શૅર ગઈ કાલે પોણાબે ગણા કામકાજમાં ભાવ નીચામાં ૩ર૯ રૂપિયા થઈ અંતે સવાછ ટકાના ગાબડામાં ૩૩ર રૂપિયા બંધ હતો. તો ઑસ્ટ્રેલિયન કોલ પ્રોજેક્ટ નવા પ્રશ્નોથી અભેરાઈએ મુકાય એવી આશંકાથી અદાણી એન્ટરપ્રાઇઝિસ ૧૧૦ રૂપિયાની નીચે ગયા બાદ છેલ્લે સાડાછ ટકાથી વધુની ખુવારીમાં ૧૧૩ રૂપિયા રહ્યો હતો. અદાણી પાવર સવાપાંચ ટકાના કટમાં ૩૦ રૂપિયાની અંદર બંધ હતો. ત્રણ દિવસમાં આ કાઉન્ટર ૧૧ ટકા જેવું ખરડાયું છે. અદાણી ટ્રાન્સમિશન સાડાત્રણ ટકાની નરમાઈમાં ૧૦૪ રૂપિયા હતો.
નિફ્ટી ફાર્મા ઇન્ડેક્સ ત્રણ વર્ષને તળિયે
ફાર્મા - હેલ્થકૅર સ્ટૉકમાં ભારે વેચવાલી ચાલુ રહેવાને કારણે નિફ્ટી ફાર્મા ઇન્ડેક્સ ઘટીને ત્રણ વર્ષની નીચી સપાટીએ ગયો છે. નિફ્ટી ફાર્મા ઇન્ડેક્સ ચાર ટકાના કડાકામાં ૯૫૨૮.૯૫ની ત્રણ વર્ષની નીચી સપાટીએ ક્વોટ થયો હતો. છેલ્લે ૧૮ ઑગસ્ટ ૨૦૧૪માં નિફ્ટી ફાર્મા ઇન્ડેક્સ આ લેવલે જોવા મળ્યો હતો. કામકાજને અંતે આ ઇન્ડેક્સ ૩.૧ ટકાની બીમારીમાં ૯૬૪૮ બંધ હતો. એના તમામ દસેદસ હેલ્થકૅર સ્ટૉક ડાઉન હતા જેમાં ઓરોબિન્દો ફાર્મા ૬.૧ ટકા, સિપ્લા ૫.૩ ટકા, કૅડિલા હેલ્થકૅર ચાર ટકા, સન ફાર્મા ૩.૯ ટકા, ડિવીઝ લૅબ ૩.૪ ટકા, ગ્લેનમાર્ક ૩ ટકા, લુપિન ૧.૨ ટકા, ગ્લેક્સો સ્મિથકલાઇન, ડૉ. રેડ્ડીઝ લૅબ, પીઈએલ જેવા ફાર્મા શૅરમાં અડધાથી ૧ ટકાની આસપાસ ઘટાડો જોવા મળ્યો હતો. ચાલુ કૅલેન્ડર વર્ષે નિફ્ટી ફાર્મા ઇન્ડેક્સ અન્ડર પફોર્મ રહેતાં ૬ ટકા જેટલો તૂટ્યો છે જેની સામે બેન્ચમાર્ક સેન્સેક્સ અને નિફ્ટીમાં ૧૫ ટકા સુધીનું રિટર્ન મળ્યું છે.
પ્રોફિટ-બુકિંગના પ્રેશરમાં અગ્રણી ફાર્મા શૅર જેમ કે લુપિન, ઓરોબિન્દો ફાર્મા, ડિવીઝ લૅબ, ગ્લેનમાર્ક, ઇન્ડોકો રેમેડિઝ, સ્ટ્રાઇડ્સ સાશુન અને વૉકહાર્ટના શૅર અત્યારે વર્ષ કે એથી વધુ સમયગાળાની નીચી સપાટીએ ક્વોટ થઈ રહ્યા છે. બીએસઈનો હેલ્થકૅર ઇન્ડેક્સ આરંભથી અંત સુધીની ઘટાડાની ચાલમાં ૧૪,૦૮૫ના તળિયે જઈ અંતે ૨.૭ ટકાની પીછેહઠમાં ૧૪,૨૧૭ના મથાળે બંધ રહ્યો હતો. એના ૭૦માંથી પાંચ જ શૅર વધ્યા હતા.
મુંજાલ ઑટોમાં બોનસની હૂંફ
ડાઉન ટ્રેન્ડ માર્કેટમાં પણ મુંજાલ ઑટો કંપનીનો શૅર બોનસની હૂંફે આજે ઇન્ટ્રા-ડે પાંચ ટકા જેટલો ઊછળીને ૧૧૩.૫ રૂપિયાની ઇન્ટ્રા-ડે ટોચે પહોંચ્યો હતો જે કામકાજના છેલ્લા કલાકોમાં નફાવસૂલી નીકળતાં ટોચથી સાધારણ ઘટીને સવાબે ટકાના સુધારામાં ૧૦૯.૨ રૂપિયાના મથાળે બંધ રહ્યો હતો. બીએસઈ ખાતે રોજના સરેરાશ ૨૮,૦૦૦ શૅર સામે આજે ૧.૭૮ લાખ શૅરના કામકાજ થયા હતા. કંપની બોર્ડે ઇક્વિટી શૅરદીઠ ૧:૧ રેશિયોમાં બોનસ શૅરની ભલામણ કરી છે. એ ઉપરાંત નાણાકીય વર્ષ ૨૦૧૬-૧૭ માટે ૧૦૦ ટકાના ફાઇનલ ડિવિડન્ડની પણ ભલામણ કરવામાં આવી છે. ઑટો પાર્ટ્સ અને ઇક્વિપમેન્ટ સેગમેન્ટમાં કાર્યરત આ કંપનીએ માર્ચ ક્વૉર્ટરમાં ૪૩ ટકાના જમ્પમાં ૯.૧૦ કરોડ રૂપિયાનો ચોખ્ખો નફો કર્યો છે. તો કંપનીની ઑપરેશનલ રેવન્યુ ૬ ટકા ઘટીને ૨૧૪ કરોડ રૂપિયા થઈ છે, જ્યારે વર્ષ અગાઉના સમાન ત્રિમાસિક ગાળામાં કંપનીએ ૬.૩૭ કરોડ રૂપિયાનો નેટ પ્રૉફિટ અને ૨૨૮ કરોડ રૂપિયાની નેટ ઑપરેશનલ રેવન્યુ દર્શાવી હતી.
ઑટો પાર્ટ્સ અને ઇક્વિપમેન્ટના ૧૦૭ શૅરમાંથી ૭૧ શૅર ડાઉન હતા જેમાંથી ગોવિંદ રબર ૬ ટકા, ઈસ્ટર્ન ટ્રેડ્સ ૪.૭ ટકા, એમએમ રબર ૪.૬ ટકા, તિરુપતિ ટાયર સવાચાર ટકા, હેરિસન્સ મલયાલમ ૪.૨ ટકા, ઇન્ડગ રબર ૩.૯ ટકા, રૂબફિલા ઇન્ટરનૅશનલ ૨.૮ ટકા, જેકે ટાયર ૨.૯ ટકા, ટીવીએસ ચક્ર અઢી ટકા, મોદી રબર ૨.૫ ટકા, અપોલો ટાયર ૧.૯ ટકા, ગુડયર ૧.૬ ટકા જેટલા ડાઉન હતા.
વિડિયોકૉન ઇન્ડસ્ટ્રીઝમાં નીચલી સર્કિટ
કન્ઝ્યુમર ઇલેક્ટ્રૉનિક્સ સેગમેન્ટમાં કાર્યરત વિડિયોકૉન ઇન્ડસ્ટ્રીઝનો શૅર સળંગ બીજા દિવસે ૨૦ ટકાની નીચલી સર્કિટે ૬૪.૮ રૂપિયાની નીચી સપાટીએ ક્વોટ થયો હતો જે સમયગાળાની રીતે લગભગ ૨૦૦૫ પછીનું લોએસ્ટ લેવલ છે. આ સાથે બે દિવસમાં વિડિયોકૉન ઇન્ડસ્ટ્રીઝનો શૅર ૪૫ ટકા જેટલો તૂટ્યો છે. બીએસઈ ખાતે ડેઇલી ઍવરેજ ૬૫,૦૦૦ શૅર સામે આજે ૧.૪૧ લાખ શૅરના કામકાજ થયા હતા. ગયા શુક્રવારે આ શૅરનો ભાવ ૧૦૦.૪૫ રૂપિયા બોલાતો હતો. વિડિયોકૉન ઇન્ડસ્ટ્રીઝમાં કંપની મોટર્સનું શૅરહોલ્ડિંગ ૬૬.૦૪ ટકા જેટલું છે, જ્યારે મોટર્સના કુલ શૅરહોલ્ડિંગનો ૯૯.૨૬ ટકા જેટલો ગિરવી છે અને માહિતી મુજબ કંપની ઉપર અત્યારે અંદાજે ૪૫,૦૦૦ કરોડ રૂપિયાનું દેવું હોવાનું મનાય છે જેમાંથી ભારતીય બૅન્કોનાં લેણાંની રકમ ૨૩,૯૦૦ કરોડ રૂપિયા જેટલી છે જેમાં આઇડીબીઆઇ બૅન્કનું ૭૯૮૪ કરોડ રૂપિયા, એસબીઆઇનું ૬૯૧૨ કરોડ રૂપિયા, અલાહાબાન બૅન્કનું ૩૭૫૦ કરોડ રૂપિયા, આઇસીઆઇસીઆઇ બૅન્કનું ૩૦૮૦ કરોડ રૂપિયા અને સિન્ડિકેટ બૅન્કનું ૨૫૫૦ કરોડ રૂપિયાનું લેણું બાકી છે.
કન્ઝ્યુમર ડ્યુરેબલ્સ ઇન્ડેક્સ ઉપરમાં ૧૫,૫૪૪ અને નીચામાં ૧૫,૨૦૬ ક્વોટ થઈ અંતે દોઢ ટકાની નરમાઈમાં ૧૫,૩૩૩ બંધ હતો. એના ૧૦માંથી ૯ શૅર ડાઉન હતા જેમાં વિડિયોકૉન ઇન્ડસ્ટ્રીઝનો શૅર અહીં ટૉપ લૂઝર રહ્યો હતો. ત્યાર બાદ સિમ્ફની ૪.૩ ટકા, ક્રૉમ્પ્ટન ગ્રીવ્ઝ સવાત્રણ ટકા, નિલકમલ ૩ ટકા, પીસી જ્વેલર ૨.૩ ટકા, વ્હર્લપુલ દોઢ ટકા, બ્લ્યુસ્ટાર, ટાઇટન અને ટીટીકે પેþસ્ટિજના શૅર સાધારણથી પોણા ટકાની આસપાસ ડાઉન હતા.
સન ફાર્મામાં ઇન્ટ્રા-ડે ૮ ટકાનો કડાકો
હેલ્થકૅર શૅરમાં સાર્વત્રિક ખરાબી વચ્ચે બ્લુચિપ ફાર્મા શૅર સન ફાર્માનો શૅર ઇન્ટ્રા-ડે આઠેક ટકાના કડાકામાં ૫૮૯ રૂપિયાના તળિયે ગયો હતો જે નવેમ્બર ૨૦૧૬ પછીનું લોએસ્ટ લેવલ છે. જોકે નીચા મથાળેથી નજીવો રિકવર થઈ આ શૅર ૪.૩ ટકાની નબળાઈ સાથે રૂ. ૬૧૨.૫ બંધ થયો હતો. બીએસઇ ખાતે રોજના સરેરાશ ૨.૩૧ લાખ શૅર સામે આજે ૧૦.૮૬ લાખ શૅરના કામકાજ થયા હતા. સન ફાર્મામાં ઘટાડાનું કારણ તેની અમેરિકન સબસિડીયરી ટેરો દ્વારા માર્ચ ક્વૉર્ટરના નબળાં પરિણામની જાહેરાત છે. ટેરો ફાર્માસ્યુટિકલ્સનું માર્ચ ક્વૉર્ટરમાં નેટ સેલ્સ ૨૬ ટકા ઘટીને ૧૯.૬૪ કરોડ ડૉલર થયું છે. તો નેટ ઇન્કમ પણ ૧૧.૫ કરોડ ડૉલરથી ઘટીને ૮.૩ કરોડ ડૉલર થઇ છે. સન ફાર્મા ઍડ્વાન્સ રિસર્ચનો શૅર ૩.૨ ટકાની નબળાઈમાં ૨૮૫.૧ રૂપિયાના મથાળે બંધ થયો હતો. અન્ય ફાર્મા શૅરની વાત કરીએ તો ઑર્ચિડ ૫.૬ ટકા, સિપ્લા ૪.૯ ટકા, મોરપેન લૅબ ૪.૭ ટકા, સિન્જેન ૪ ટકા, બાયોકૉન ૩.૭ ટકા, ન્યુલૅન્ડ લૅબ ૩.૭ ટકા, વિવિમેડ લૅબ ૩.૭ ટકા, કૅડિલા ૩.૬ ટકા, ટૉરન્ટ ફાર્મા ૩.૪ ટકા, સ્ટાર, ઑપ્ટો સર્કિટ ૩.૩ ટકા અને દિશમાન ૨.૮ ટકા જેટલો તૂટ્યો હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.